CELEX: 62012CA0100
Language: el
Date: 2013-07-04 00:00:00
Title: Υπόθεση C-100/12: Απόφαση του Δικαστηρίου (δέκατο τμήμα) της 4ης Ιουλίου 2013 [αίτηση του Tribunale Amministrativo Regionale per il Piemonte (Ιταλία) για την έκδοση προδικαστικής αποφάσεως] — Fastweb SpA κατά Azienda Sanitaria Locale di Alessandria (Δημόσιες συμβάσεις — Οδηγία 89/665/ΕΟΚ — Προσφυγή σε θέματα δημοσίων συμβάσεων — Προσφυγή ασκηθείσα από προσφέροντα του οποίου δεν έγινε δεκτή η προσφορά κατά αποφάσεως περί αναθέσεως συμβάσεως — Προσφυγή βασιζόμενη στο ότι η επιλεγείσα προσφορά δεν πληροί τις τεχνικές προδιαγραφές της αγοράς — Αντίθετη προσφυγή του αναδόχου βασιζόμενη στη μη τήρηση ορισμένων τεχνικών προδιαγραφών της αγοράς όσον αφορά την προσφορά του κυρίως προσφεύγοντος — Αμφότερες οι προσφορές δεν πληρούν τις τεχνικές προδιαγραφές της αγοράς — Εθνική νομολογία επιβάλλουσα την προηγούμενη εξέταση της αντίθετης προσφυγής και, εάν αυτή κριθεί βάσιμη, το να κριθεί απαράδεκτη η κύρια προσφυγή, χωρίς επί της ουσίας εξέταση — Συμβατόν με το δίκαιο της Ένωσης)

24.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/3
            
         Απόφαση του Δικαστηρίου (δέκατο τμήμα) της 4ης Ιουλίου 2013 [αίτηση του Tribunale Amministrativo Regionale per il Piemonte (Ιταλία) για την έκδοση προδικαστικής αποφάσεως] — Fastweb SpA κατά Azienda Sanitaria Locale di Alessandria
   (Υπόθεση C-100/12) (1)
   
   (Δημόσιες συμβάσεις - Οδηγία 89/665/ΕΟΚ - Προσφυγή σε θέματα δημοσίων συμβάσεων - Προσφυγή ασκηθείσα από προσφέροντα του οποίου δεν έγινε δεκτή η προσφορά κατά αποφάσεως περί αναθέσεως συμβάσεως - Προσφυγή βασιζόμενη στο ότι η επιλεγείσα προσφορά δεν πληροί τις τεχνικές προδιαγραφές της αγοράς - Αντίθετη προσφυγή του αναδόχου βασιζόμενη στη μη τήρηση ορισμένων τεχνικών προδιαγραφών της αγοράς όσον αφορά την προσφορά του κυρίως προσφεύγοντος - Αμφότερες οι προσφορές δεν πληρούν τις τεχνικές προδιαγραφές της αγοράς - Εθνική νομολογία επιβάλλουσα την προηγούμενη εξέταση της αντίθετης προσφυγής και, εάν αυτή κριθεί βάσιμη, το να κριθεί απαράδεκτη η κύρια προσφυγή, χωρίς επί της ουσίας εξέταση - Συμβατόν με το δίκαιο της Ένωσης)
   2013/C 245/05
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per il Piemonte
   
      Διάδικοι στην υπόθεση της κύριας δίκης
   
   Fastweb SpA
   
      κατά
   
   Azienda Sanitaria Locale di Alessandria
   παρισταμένων των: Telecom Italia SpA, Path-Net SpA
   
      Αντικείμενο
   
   Ερμηνεία της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων (ΕΕ L 395, σ. 33), όπως τροποποιήθηκε με την οδηγία 2007/66/ΕΚ (ΕΕ L 335, σ. 31) — Αρχές της ίσης μεταχειρίσεως, της απαγορεύσεως των διακρίσεων και της προστασίας του ανταγωνισμού — Νομολογιακώς διαμορφωθείς κανόνας ο οποίος προβλέπει ότι ο εθνικός δικαστής που εκδικάζει προσφυγή ακυρώσεως κατά πράξεως περί συνάψεως δημοσίας συμβάσεως και αντίθετης προσφυγής προς αμφισβήτηση της συμμετοχής στον σχετικό διαγωνισμό του προσφεύγοντος στην κύρια προσφυγή και μη επιτυχόντος διαγωνισθέντος, μπορεί να αποφανθεί επί της ουσίας της κύριας προσφυγής μόνον αν η αντίθετη προσφυγή είναι αβάσιμη — Περιορισμένος διαγωνισμός με δύο μόνον υποβαλόντες προσφορά οι οποίοι δεν υπέβαλαν αποδεκτές προσφορές
   
      Διατακτικό
   
   Το άρθρο 1, παράγραφος 3, της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί εφαρμογής των διαδικασιών προσφυγής στον τομέα της συνάψεως συμβάσεων κρατικών προμηθειών και δημοσίων έργων, όπως τροποποιήθηκε με την οδηγία 2007/66/ΕΚ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, έχει την έννοια ότι αν, στο πλαίσιο εκδικάσεως προσφυγής, ο ανάδοχος, στον οποίο ανατέθηκε η σύμβαση και άσκησε την αντίθετη προσφυγή, εγείρει ένσταση απαραδέκτου λόγω ελλείψεως νομιμοποιήσεως του κυρίως προσφεύγοντος, για τον λόγο ότι η αναθέτουσα αρχή έπρεπε να απορρίψει την υποβληθείσα από τον κυρίως προσφεύγοντα προσφορά εφόσον δεν πληρούσε τις καθορισθείσες από την αναθέτουσα αρχή στη συγγραφή υποχρεώσεων τεχνικές προδιαγραφές, αντιτίθεται στην απόρριψη ως απαράδεκτης της κύριας προσφυγής κατόπιν της προηγουμένης εξετάσεως της εν λόγω ενστάσεως απαραδέκτου χωρίς να εξετασθεί αν συνάδει προς τις εν λόγω προδιαγραφές τόσο η προσφορά του αναδόχου, στον οποίο ανατέθηκε η σύμβαση, όσο και του προσφέροντος που άσκησε την κύρια προσφυγή.
   
      (1)  ΕΕ C 151 της 26.5.2012.